ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: отдаване под наем на част от имот – публична общинска собственост в с. Голеш в имот с планоснимачен № 409, кв. 10.

Дами и господа общински съветници,

В изпълнение на Програмата за управление и разпореждане с имоти – общинска собственост за 2024 г и заявление с Вх. №РД-25-1801 от 08.10.2024 г. от Нехат Бейзат Али предлагам на Вашето внимание за отдаване под наем част от следният имот публична общинска собственост представляващ помещение (третото по ред) от едноетажната сграда зад кметство с. Голеш, общ. Кайнарджа, с полезна площ 19 кв. м, намиращо се в имот с планоснимачен № 409, кв. 10 по плана на с. Голеш, представляващо самостоятелна стая с отделен вход. Предложението е да се отдаде под наем за извършване на административна и търговска дейност.

Помещението не се използва от години и не е необходимо за нуждите на общинската администрация или на звена на общинска бюджетна издръжка, поради което няма пречка за отдаването му под наем.

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 и 8 от Закона за общинската собственост и чл. 32, ал. 1 и 3 от Наредбата за реда на придобиване, управление и разпореждане с общинско имущество дава съгласие за провеждане на публичен търг с тайно наддаване за предоставяне под наем за срок от 5 (пет) години, на следната част от имот - публична общинска собственост: помещение представляващо самостоятелна стая (първата по ред) с отделен вход в едноетажната сграда зад кметство с. Голеш, с полезна площ 19 (деветнадесет) кв. м (АОСП № 1 от 01.06.1996 г. вписан в Службата по вписванията Силистра на 04.07.2005 г. вх. рег. № 7024, стр. № 54, том XXІ), находящо се в имот с планоснимачен № 409, кв. 10 по плана на с. Голеш за извършване на административна и търговска дейност .
2. Възлага на кмета да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ